See aasta nägin ära ka paarumisperede sülemlemise. See polegi midagi muud kui paarumistaru hülgamine. Ainult mõni üksiklennumesilane jäigi alles. Seda  seepärast, et nad olid korjel sel ajal kui pere tarust välja lendas. Paarumispered on väiksed ja kobarast on kerge ema leida. Püüdsin nad kohe kobarast kinni ja panin puuri. Ema ei tohiks püüdma hakata enne, kui ta veega märjaks pole pritsitud. See võtab temalt kõvasti lennuvõimet vähemaks ja siis pole ohtu, et pere ära lendab. Kui selline paari tuhande mesilasega pere ära peaks lendama, siis ei ole neist enam eluvõimelist pere. Vähe tõenäoline on, et keegi mesinik sellise väikse sülemikese kuskilt leiaks.